**Melsomvik** er et tettsted i Sandefjord kommune i Vestfold. Tettstedet hadde 2 083 innbyggere pr. 1. januar 2023 og ligger på vestsiden av Tønsbergfjorden. Bebyggelsen består hovedsakelig av eldre små trehus, og stedet er et populært feriemål for sommerturister og hyttegjester.

Tettstedet lå inntil 1. januar 2017 i Stokke kommune da denne slo seg sammen med Andebu og Sandefjord kommuner.

På Melsom gård rett nord for Melsomvik ligger Melsom videregående skole med linjer for naturbruk og medier og kommunikasjon. Tidligere var det landbruksskole på stedet.

Melsom skole er en barneskole i tettstedet Melsomvik i Sandefjord kommune i Vestfold. Skolen ligger like ved Melsomvikveien (fylkesvei 303) like nord for tettstedet.
På Melsom videregående skole, tidligere Vestfold landbruksskole, er det reist en bauta over Jacob Sverdrup (1775–1841). Som den første landbrukslæreren i Norge opprettet han et «akerdyrkingsseminar» på Sem Hovedgård i Borre i 1825. Foto: 2019

Historie
--------

### Militær historie

På grunn av sin kystlinje og nærhet til Norges eldste by, Tønsberg, har Melsomvik en historie som strekker seg langt tilbake i tid. Stedet har vært havn og opplagsplass for båter helt siden leidangsflåten lå der i middelalderen. 
,Fra 1897 til 1899 anla marinen en egen opplagshavn. Den var beregnet på vedlikehold av fartøysmateriell, utrustning og bemanning ved mobilisering. Melsomvik ble nedlagt som opplagshavn like etter 1920, men fortsatte som marinedepot fram til 1964. Det er i dag flere kulturminner i Melsomvik, deriblant krigsbunkere og våpenlagringshaller fra begynnelsen av 1900-tallet. Håøya fort som ligger ute i Tønsbergfjorden og Sundås batteri ble anlagt ved tettstedet Bogen rundt den samme tiden bla. for å beskytte innseilingen inn Tønsbergfjorden til Melsomvik.

### Unionsoppløsningen

Det ingen i Norge visste i 1905, var at de svenske militære hadde planer som ville gjort Vestfold til en krigsskueplass. Disse gikk ut på å okkupere Hvaler og isolere Vestfold ved bombardement av veier og jernbane ved Holmestrand og Larvik. Deretter skulle Tønsbergfjorden stenges. For å knuse de norske skipene som lå i Melsomvik, skulle svensk infanteri og artilleri landsettes på Tjøme. På Nøtterøy skulle ilandstigning skje nord for Nordre Årøy. Soldatene skulle deretter ta seg opp til toppen av Vardås og starte bombardementet av Håøya. Så kunne Melsomvik knuses.

Skoler
------

### Melsom barneskole

Melsom barneskole ble grunnlagt i 1922 og overtok da for Melsomvik og Gile skoler. I ettertid har også Feen skolevirksomhet, blitt innlemmet i foretaket. Det går i dag ca 200 elever på skolen og den har 32 lærere.

### Melsom videregående skole

Den 30. april 1957, ble Melsom hovedgård innviet som *Landbruksskolen i Vestfold*. Landbruksskolen ble flyttet fra Fossnes i Stokke ned til Melsomvik etter økt behov for kapasitet som Melsom Hovedgård kunne tilby. Ottar Fjærvoll ble skolens første rektor.

Ved skolereformen i 1994 (også kalt Reform 94), endret skolen navn fra Melsom landbruksskole til Melsomvik Videregående skole. I dag tilbyr skolen en rekke fag innenfor yrkesfag og studiespesialisering, men bemerker seg fremdeles klart innenfor landbruksfag. Melsom VGS tilbyr også den såkalte "SMI" linjen, som er en egen linje for vanskeligstilte elever.

Se også
-------

* Lillehorten

Referanser
----------

1. ↑  «Tettsteders befolkning og areal». Statistisk sentralbyrå. 12. desember 2023. Besøkt 12. desember 2023.
2. ↑  *Melsomvik og 1905*, hefte utgitt i 2005 på initiativ av Stokke kommune.
3. 1 2  «Melsom vgs». *Vestfold og Telemark fylkeskommune* **(norsk)**. Besøkt 2. januar 2021.
4. ↑  «Vidaregåande opplæring - vilbli.no». *vilbli.no - Videregående opplæring* **(norsk nynorsk)**. Besøkt 2. januar 2021.
5. ↑  «Om skolen». *Vestfold og Telemark fylkeskommune* **(norsk)**. Besøkt 2. januar 2021.

Eksterne lenker
---------------

* Zoombart kart og luffoto over Melsomvik
* Melsomvik og omegns vel
* Melsomvik som turområde
* Meslomviks historie i *Stokke bygdebok* fra 1928


| * v
* d
* r
Befolkningsstatistikk for tettstedet 
Melsomvik |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Melsomvik | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012–****2000** |
| Bosatte | 1286 | 1391 | 1480 | 1496 | 1498 | 1529 | 1547 | 1594 | 1664 | 1688 | 1713 | 427 |
| Areal av tettsted (km²) | 1,11 | 1,16 | 1,22 | 1,25 | 1,25 | 1,31 | 1,34 | 1,34 | 1,34 | 1,36 | 1,37 | 0,26 |
| Befolkningstetthet | 1159 | 1199 | 1213 | 1197 | 1198 | 1167 | 1154 | 1190 | 1242 | 1241 | 1250 | 91 |
| Bosatte årlig endring i % |  | 4 | 6,4 | 1,08 | 0,13 | 2,07 | 1,18 | 3,04 | 4,39 | 0,72 | 1,48 | 33,2 |
| Areal årlig endring i % |  | 2,23 | 5,17 | 2,46 | 0 | 4,8 | 2,29 | 0 | 0 | 0,74 | 0,74 | 23,42 |
| Befolkningstetthet årlig endring i % |  | 1,71 | 1,17 | −1,32 | 0,08 | −2,59 | −1,11 | 3,12 | 4,37 | −0,04 | 0,73 | 7,85 |
| Rang bosatte | 275 | 268 | 263 | 262 | 261 | 259 | 259 | 255 | 252 | 256 | 253 | 114 |
| Rang areal | 337 | 331 | 318 | 314 | 314 | 304 | 303 | 309 | 310 | 312 | 312 | 180 |
| Rang befolkningstetthet | 288 | 258 | 243 | 261 | 257 | 263 | 265 | 247 | 231 | 226 | 222 | 167 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 %–40 % |  40 %–60 % |  60 %–80 % |  Laveste/minste 20 % |
| ARang prosentvis endring fra 2012–2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |